**Α. Η ένταξη του ατόμου στην κοινωνία**

**1.1 Η κοινωνικοποίηση του ατόμου**

ένταξης και ενσωμάτωσης του ατόμου σ’ ένα κοινωνικό σύνολο,

εκμάθησης των αξιών και των κανόνων της κοινωνίας.

Η **κοινωνικοποίηση**

είναι μια διαδικασία

* Κάθε κοινωνία ή επιμέρους ομάδα έχει τη δική της κουλτούρα

(αξίες, αντιλήψεις, πεποιθήσεις, κανόνες, προσδοκίες κτλ.).

Όλα αυτά τα μαθαίνει και τα μεταβιβάζει στα μέλη της, μέσω της κοινωνικοποίησης. Έτσι τα άτομα μπορούν να επιβιώνουν και να αναπτύσσονται στην κοινωνία, αλλά και η κοινωνία να διατηρεί τη συνοχή της.

* Το άτομο από πολύ νωρίς μαθαίνει τις **αξίες και τους κανόνες της κοινωνίας** (αλληλεγγύη, δικαιοσύνη, απαγόρευση κλοπής, καθαριότητα κτλ.), που χρησιμεύουν ως οδηγός στη συμπεριφορά του.

Γενικά, μαθαίνει τον τρόπο σκέψης, αίσθησης, συμπεριφοράς και δράσης της κοινωνίας, γιατί αυτά ακριβώς περιμένει η κοινωνία από το άτομο,

δηλαδή μια κοινωνικά επιθυμητή συμπεριφορά για τα μέλη της.

Κάθε νέο μέλος της κοινωνίας είναι απαραίτητο να αναπτύξει όλες εκείνες τις ικανότητες και δυνατότητες, ώστε να αντιμετωπίζει τις δυσκολίες και τις αντιξοότητες της ζωής.

Με την κοινωνικοποίηση

* **οριοθετούνται οι συμπεριφορές** που η ομάδα και η κοινωνία δέχονται ως ορθές,

αλλά και

* τα **μέσα** που μπορούν να χρησιμοποιούν τα άτομα

για να ασκούν τα δικαιώματα και να εκπληρώνουν τις υποχρεώσεις τους.

**Στόχος** λοιπόν της κοινωνικοποίησης είναι:

**α) Ως προς το άτομο**.

Το άτομο να μάθει, συνειδητά ή ανεπίγνωστα τους κανόνες και τις αξίες της κοινωνίας, ώστε να ενταχθεί χωρίς προβλήματα σε αυτήν.

**β) Ως προς την κοινωνία**.

Η κοινωνία να δημιουργεί «κοινωνικά» και όχι αντικοινωνικά» άτομα,

ώστε να διατηρείται η κοινωνική συνοχή, που είναι απαραίτητη για κάθε κοινωνία.

* Η διαδικασία κοινωνικοποίησης **αρχίζει** από τη γέννηση, ορθότερα από τη στιγμή της σύλληψης.

Είναι αποδεδειγμένο π.χ. ότι η διατροφή και η συναισθηματική κατάσταση της εγκύου επιδρούν στο έμβρυο.

Επίσης, η εκκωφαντική μουσική μπορεί να ευχαριστεί τη μητέρα αλλά να δυσαρεστεί το έμβρυο.

Επομένως, η άποψη πολλών γονιών για την κοινωνικοποίηση του παιδιού «άστο να μεγαλώσει και θα μάθει» είναι λανθασμένη, γιατί όσο μεγαλώνει το παιδί τόσο δυσκολότερα μαθαίνει.

Αν ο γονιός ενδιαφέρεται για να μάθει το παιδί του, θα πρέπει να ενδιαφερθεί ήδη από την στιγμή της γέννησής του.

* Η κοινωνικοποίηση δεν **τελειώνει** με την ενηλικίωση, αλλά συνεχίζεται σ’ όλη τη ζωή του ατόμου.

Κάθε άτομο, στην πορεία της ζωής του αποκτά γνώσεις και εμπειρίες, με βάση τις οποίες αναθεωρεί αξίες, ιδέες, στάσεις, συμπεριφορές.

Ιδιαίτερα σήμερα, στην κοινωνία των ταχύτατων αλλαγών, γίνεται λόγος για διαρκή **επανακοινωνικοποίηση** του ατόμου.

Η **κοινωνικοποίηση τροποποιείται στον χώρο και στον χρόνο**.

* Όσον αφορά τον **χώρο,**

κάθε κοινωνία κοινωνικοποιεί με τον δικό της τρόπο τα μέλη της.

Έτσι για παράδειγμα,

αλλιώς κοινωνικοποιεί τα άτομα μια αφρικανική κοινωνία και αλλιώς η ελληνική.

* Όσον αφορά τον **χρόνο,**

η ελληνική κοινωνία αλλιώς κοινωνικοποιούσε τα μέλη της πριν από πεντακόσια χρόνια, αλλιώς πριν πενήντα και αλλιώς σήμερα.

Επίσης,

* η κοινωνικοποίηση διαφοροποιείται **ως προς τα φύλα,** στον χώρο και στον χρόνο.

Η κοινωνικοποίηση είναι μια **πολυδιάστατη διαδικασία**.

Δεν ασκείται σύμφωνα με τα ιδιαίτερα χαρακτηριστικά του ατόμου, αλλά

σύμφωνα με τις αρχές και αξίες της ομάδας και της κοινωνίας,

οι οποίες ενδιαφέρονται για τη συνοχή τους.

Όμως το άτομο, επειδή συμμετέχει σε πολλές ομάδες (οικογένεια, σχολείο, εκκλησία κτλ.) γίνεται **δέκτης διαφορετικών ή και αντιφατικών** αρχών και αξιών.

* Η κοινωνικοποίηση λοιπόν είναι μια **πολυδιάστατη και πολύπλοκη διαδικασία**,

που σημαίνει ότι υπάρχουν

**πολλοί και διαφορετικοί φορείς κοινωνικοποίησης που μεταβιβάζουν πολλά και διαφορετικά μηνύματα** (αξίες, κανόνες, πρότυπα συμπεριφοράς) **στο άτομο.**

* Μερικές φορές τα μηνύματα αυτά είναι αντιφατικά μεταξύ τους κι αυτό δημιουργεί

μια **διλημματική κατάσταση,** που εκφράζεται με το ερώτημα «τί να ακολουθήσω».

* Πολλές παράμετροι παρεμβαίνουν στην τελική απόφαση του προσώπου.

Τελικά, κάθε άτομο **διαμορφώνει τη συμπεριφορά του ανάλογα**:

**α) Με τα πρότυπα συμπεριφοράς που επιβάλλει η ομάδα και τα περιθώρια που έχει για να διαφοροποιηθεί** από αυτά τα πρότυπα.

Παράδειγμα: μια ελαστική οικογένεια παρέχει αρκετά περιθώρια διαφοροποίησης, ενώ μια αυστηρή οικογένεια παρέχει ελάχιστα περιθώρια.

**β) Με τον βαθμό αφομοίωσης και εσωτερίκευσης των κανόνων και αξιών** των διαφόρων ομάδων στις οποίες συμμετέχει.

Πάντως, κύριο **εμπόδιο εσωτερίκευσης** αποτελούν

τα πολλά και **αντιφατικά μηνύματα** που δέχεται το άτομο από το περιβάλλον του,
από τις ομάδες στις οποίες συμμετέχει, αφού κάθε μία θέλει να προασπίσει τις αξίες της και τη συνοχή της.

* Ιδιαίτερα κρίσιμη είναι η κοινωνικοποίηση στην **περίοδο της εφηβείας και της ενηλικίωσης**.

Στην περίοδο αυτή, το άτομο πρέπει να κάνει **επιλογές** (σπουδές, επάγγελμα, επιλογή συντρόφου κτλ.) που θα καθορίσουν το μέλλον του.

Τώρα «αποδεικνύεται»

αν η προηγούμενη κοινωνικοποίηση υπήρξε υπεύθυνη και επιτυχής ή

ανεύθυνη και προβληματική,

αν το άτομο έμαθε να αντιμετωπίζει την πραγματικότητα ή

έχει πρόβλημα προσαρμογής και προβληματική συμπεριφορά.